Radiotelevisión Valenciana

Radiotelevisió Valenciana (RTVV) ye un ente de la Generalitat Valenciana encargáu de la emisión de la televisión y radio públiques de la Comunidá Valenciana (España). Ye miembru de la Federación d'Organismos de Radio y Televisión Autonómiques, muérganu qu'agrupa a toles cadenes autonómiques públiques del Estáu español, cola esceición de la Canal Estremadura.

La Llei de Creación de la Radiotelevisión Valenciana foi aprobada poles Cortes Valencianes el 4 de xunetu de 1984 y en marzu de 1988 constituyose'l Conseyu d'Alministración. Un mes dempués foi nomáu primer Direutor Xeneral del Ente RTVV pol Conseyu de la Generalitat Valenciana.

L'artículo 11, c) de la Llei 7/1984 de la Generalitat Valenciana de 4 de xunetu, pola que se crea RTVV, establez les normes internes de funcionamientu al traviés de la Normativa desendolcada pola Direición Xeneral.

La Llei de Creación establez la xestión de los servicios de Radio y Televisión al traviés de dos empreses públiques en forma de sociedaes anónimes, Televisió Autonòmica Valenciana S.A. y Ràdio Autonomia Valenciana S.A. 

Magar que trátase de dos sociedaes distintes, dependen del mesmu muérganu, siendo esti l'ente RTVV, el capital ye esclusivamente aportáu pola Generalitat Valenciana, d'alcuerdu con dicha Llei.

 Televisió Valenciana TVV 
(Televisió Autonòmica Valenciana S.A.)

Entamó les sos emisiones en pruebes el 2 de setiembre de 1989 de la mano de Xelu Miralles, y les regulares el 9 d'ochobre (día de la Comunidá Valenciana) del mesmu añu con Diego Braguinsky na pantalla.

Canal Nou ye la primer canal de la televisión pública de la Comunidá Valenciana. Emite dende'l Centru de Producción de Programes de RTVV en Burjassot]]. Los sos conteníos emitense en castellanu (películes, series de ficción doblaes, programes del corazón...) y en valencianu (noticies, programes deportivos, programes infantiles, series de ficción de producción propia...). N'agostu de 2009 entamó les emisiones n'alta definición, naciendo asina Canal Nou HD.

El llogotipu primitivu de Canal 9 taba inspiráu nos antiguos micrófonos de radio; pero n'ochobre de 2005 foi rediseñáu, xunto col de Canal Nou Dos (la segunda señal de televisión de Radiotelevisió Valenciana entós nomáu Punt 2) y el del restu de medios de RTVV.

Canal Nou Dos ye la segunda canal de la televisión valenciana. La so programación céntrase principalmente nos contenidos de producción propia e íntegramente en valencianu. Esta canal sustituyó al Punt 2, que tenía sustituyío a l'antiguu (Notícies 9), que tenía un llogotipu apaecíu al de 24/9. Dende'l 31 de marzu de 2009 emite namái na TDT.

Canal Nou 24 (Canal Nou Vint-i-quatre) En setiembre de 2008 anunciase la creación, por parte de RTVV, d'una canal 24h de noticies n'emisión na TDT. Dafechu en valenciano y de producción propia, escomenzó les sos emisiones el 3 de febreru de 2009, dende'l 31 de marzu de 2009 hasta'l 30 de marzu de 2010, día nel que se produxera l'apagón analóxicu, emitió n'alóxicu sustituyendo a Canal Nou Dos. Sustituye, en cuantu a nome, a la canal de noticies 24/9.

Canal Nou Internacional (Anteriormente llamáu TVVi) ye la canal online de RTVV creáu p'averar y difundir información sobre la Comunidá Valenciana, asina como promocionar la so cultura, hestoria, xeoografía, economía, texíu social, deporte y cualquier otru ámbitu d'interés propio, n'España y nel restu del mundo. Emite dafechu en valenciano. Puede vese en direutu al traviés de la so páxina web  . Dexó d'emitir na medianueche del 28 de febreru de 2011.

 Ràdio Autonomia Valenciana RAV 
(Ràdio Autonomia Valenciana S.A.)
Ràdio Nou Ye la principal cadena de radio del ente públicu. Emite una programación continua y en valencianu pa tol territoriu. Web Oficial 
Sí Ràdio. Web Oficial
Ràdio Nou Música ye una productora musical propia.

Frecuencies de radio:
Provincia d'Alicante
RADIO NOU ALACANT-VILLENA 95.0 
RADIO NOU ALACANT-ALACANT 96.5
RADIO NOU ALACANT-CREVILLENT 98.4 
RADIO NOU ALACANT-ALCOI 98.7 
RADIO NOU ALACANT-BENIDORM 101.2 
RADIO NOU ALACANT-ELDA 96.2
SI RADIO ALACANT 105.5 
RADIO NOU ALACANT TDT 62 802 Mhz
SI RADIO ALACANT TDT 62 802 Mhz

Provincia de Castellón
RADIO NOU CASTELLÓ-P. MORELLA 96.8
RADIO NOU CASTELLÓ-ADEMÚS 98.6
RADIO NOU CASTELLÓ-CASTELLÓ 103.7 
RADIO NOU CASTELLÓ-VINARÒS 105.4
SI RADIO CASTELLÓ 102.8 
RADIO NOU CASTELLÓ TDT 60 786 Mhz
SI RADIO CASTELLÓ TDT 60 786 Mhz

Provincia de Valencia
RADIO NOU VALÈNCIA-ADEMÚS 98.6
RADIO NOU VALÈNCIA-UTIEL 100.9 
RADIO NOU VALÈNCIA-XÀTIVA 101.5 
RADIO NOU VALÈNCIA-VALÈNCIA 102.2 
RADIO NOU VALÈNCIA-GANDÍA 103.5 
RADIO NOU VALÈNCIA-ONTINYENT 105.2 
SI RADIO VALÈNCIA 87.8
RADIO NOU VALÈNCIA TDT 57 762 Mhz
SI RADIO VALÈNCIA TDT 57 762 Mhz

 Referencies 

 Enllaces esternos 
 Web Oficial de RTVV (Radiotelevisió Valenciana)
 Xestión de la documentación audiovisual na Televisió Valenciana Autor: Josefa Risoto 

Categoría:Televisión d'España
Categoría:Radio
Categoría:Comunidá Valenciana
Categoría:FORTA